אגמון הסופרלנד

ממוזער|250px|מבט אווירי על האגם, הסופרלנד ויס פלאנט
ממוזער|250px|פריחה אביבית באגם, 2008

**אגמון הסופרלנד** (המכונה גם "**אגם הסופרלנד**" או "**אגמון ראשון לציון**") הוא אגם בחולות ראשון לציון, ליד פארק השעשועים סופרלנד ומתחם הקולנוע יס פלאנט.
## היסטוריה
האגם נוצר ליד הסופרלנד בחורף 1992 עקב גשמים חזקים וחפירות באזור. האגם מתוחזק על ידי "מניב" - תאגיד המים של ראשון לציון וקולט מי נגר מראשון לציון, חולון ובת ים. קיבולת האגם היא 500 אלף קוב מים ונמצאות בו משאבות שמעבירות מים לאגם הנקיק כדי למנוע מהאגם לעלות על גדותיו ולהציף את השטחים שמסביב. במהלך הסופה במזרח התיכון (2013) הוצף האגם במי גשמים רבים והיה חשש שהמשאבות לא יעמדו בקצב ניקוז המים. לכן הוחלט לחפור תעלה שתנקז את המים לאגם מלאכותי זמני מצפון לאגם, בחולות שליד יס פלאנט.

האגם מהווה אתר צפרות וטבע עירוני. הוא גודר ומהווה מקום מפלט לעופות מים, ציפורים וחרקים רבים. באגם עצמו יש דגים שונים בהם אמנונים ושפמנונים אך הדיג בו אסור. באתר מגוון ביולוגי רב ובחורף ובאביב יש בו פריחה מרובה.

הכניסה למי האגם, השחייה בו והשתייה ממנו אסורה. כיום רק הגדה המערבית של האגם פתוחה למבקרים, והיא מובילה משער הלייב פארק עד למתחם היס פלאנט. בגדה הצפונית, ליד מתחם הפלאנט נבנתה "טיילת צפה", שעוברת מעל האגם ומאפשרת צפייה בעופות שבו. שאר האגם מגודר.

ליד האגם נמצאים מספר מוקדי בילוי. ממזרח לו נמצא אצטדיון הברפלד, אצטדיון הכדורגל העירוני של ראשון לציון. מדרום לאצטדיון נמצא מנחת ראשון לציון המשמש לתעופה ספורטיבית. ממערב לו נמצא הסופרלנד (פארק שעשועים). מצפון לאגם נמצא מתחם הקולנוע והמסעדות יס פלאנט ובו טיילת קטנה הצופה על האגם. כמו כן הוקם גשר טיול ותצפית שעובר מעל חלקו הצפוני של האגם. דרומית-מערבית לו נמצא הלייב פארק ראשון לציון, אמפיפארק להופעות. מדרום לאגם, ליד השפד"ן נמצא אגם הנקיק, שנוצר אף הוא על ידי חברת "מניב", וניטעה סביבו חורשת אקליפטוסים. סביב אגם הנקיק יש שביל אופניים ופארק בתהליכי הקמה.

על גדתו המזרחית של האגם נמצא מתקן הרחיפה Flybox שהוא מנהרת רוח סגורה המאפשרת ריחוף באוויר בחוויה של צניחה חפשית.

בעתיד מתוכנן לקום במתחם פארק עירוני ומרכז בילוי ונופש מטרופוליטני.

בשנת 2019 פורסם כי עיריית ראשון לציון בוחנת את האפשרות לייבש את האגמון, זאת בשל העלויות הגבוהות שהוא צורך מדי שנה.

במהלך חודש מאי 2023 הודיעה עיריית ראשון לציון על מבצע מיוחד להצלת האגם, לאחר שצמח יקינתון המים (איכהורניה) התפרס כמעט על כולו.

נכון לאוגוסט 2024 מבוצעות עבודות בהיקף נרחב במסגרתם נעקרו אשלים ללא היתר ונפגעו קנים המהוים בתי גידול לציפור הנדירה אנפית גמדית. במסגרת העבודות האגם יובש כמעט לחלוטין ושכבת הקרקע הנגועה חושפה. בינואר 2025 הוצף האגם מחדש והוכנסו לתוכו אלפי דגים.

## גלריה

AgamonRishon 0083a.jpg|שלט מידע
WikiAir IL-13-06 007.JPG|החלק המזרחי של האגם ואצטדיון הכדורגל
PikiWiki Israel 8056 The lake in Rishon-Lezion Israel.jpg|עופות מים באגם
AgamonRishon 0103a.jpg|יס פלאנט על שפת האגם
Flybox by Rishon LeZion lake.jpg|מנהרת הרוח Flybox
PikiWiki Israel 53622 rishon lezion lake.jpg|גשר העץ על האגם
PikiWiki Israel 53618 rishon lezion lake.jpg|גשר תצפית על האגם
AgamHaSuperland1.jpeg|אגם הסופרלנד - מבט מזווית המדשאות שסמוכות לסופרלנד, ספטמבר 2019
AgamHaSuperland2.jpeg|מבט על האגם בלילה מכיוון מתחם Flybox, ספטמבר 2019
AgamHaSuperland3.jpeg|שקיעה על אגם הסופרלנד, 13 בספטמבר 2019


## קישורים חיצוניים

* מסמכים שונים על אגמון הסופרלנד , באתר עיריית ראשון לציון
* הסערה יצרה אגם חדש בראשון לציון, אתר עיריית ראשון לציון, 17 בדצמבר 2013
* 
* חופית כהן-אולאי הדגים מתו, הצמחייה נהרסה: מי אחראי להרס אגמון ראשון לציון?, אתר mynet ראשון לציון, 20 בינואר 2023

## הערות שוליים

קטגוריה:ראשון לציון: גאוגרפיה
קטגוריה:ראשון לציון: גנים ופארקים
קטגוריה:מקווי מים בארץ ישראל
סופרלנד